- ઉમરેઠની ૧૧૯ વર્ષ જૂની ધી જ્યુબિલી ઇન્સ્ટિટ્યૂટની પ્રાથમિક શાળામાં મુસ્લિમ વિદ્યાર્થીઓની સંખ્યા સૌથી વધુ હોવાનું જાણવા મળ્યું છે. આરટીઆઇ દ્વારા મળેલી આ સત્તાવાર જાણકારી ઉમરેઠના પ્રબુદ્ધ નાગરિકો માટે અત્યંત ચોંકવનારો સાબિત થયો છે. ટ્રસ્ટી મંડળના એક હથ્થુ શાસન અને આંતરિક જૂથવાદના કારણે શાળા વ્યવસ્થા તેમજ શિક્ષણનું ઘટતું સ્તર આ માટે જવાબદાર હોવાનું નગરના જાગૃત નાગરિકો કહી રહ્યા છે. બીજી તરફ મુસ્લિમોમાં શિક્ષણ પ્રત્યેની જાગૃતિ આ વિસ્તારમાં વધી હોવાનું આના કારણે જણાઇ રહ્યુ છે.